Voyager 2

Voyager 2 je svemirska sonda lansirana 1977. Identična je sondi Voyager 1 i obje su bile dio programa "Voyager". Razlika je u tome što je Voyager imao drugačiju putanju tokom susreta sa Saturnom, zaobilazeći bliski susret sa mjesecom Titanom i iskorištavajući gravitacijsku "odskočnu dasku" da dođe do planeta Urana i Neptuna. Tako je postala prva sonda koja je posjetila te dvije planete i prva sonda koja je napravila "Veliki obilazak" Jupitera, Saturna, Urana i Neptuna. To je moguće samo uz rijetko posloženje tih planeta koje se događa svakih 176 godina. Voyager 2 je sa dobrim argumentima sonda koja je dala najviše informacija, posjećujući 4 planete i njihove mjesece sa moćnim kamerama i raznim naučnim instrumentima

 Planiranje misije i lansiranje 

Voyager 2 je prvobitno trebao biti Mariner 12, dio programa "Mariner". Voyager 2 je lansiran 20. augusta 1977, sa Cape Canaverala, raketom Titan III-E Centaur.

Posada na Zemlji je bila toliko zauzeta sa lansiranjem da su zaboravili poslati važan aktivacijski kod Voyageru 2. Tako je sonda ugasila svoju glavnu visokofrekventnu antenu. Na sreću, zemaljska posada je uspjela uspostaviti vezu koristeći niskofrekventnu antenu i poslati aktivacijski kod.

 Istraživanja 

 Jupiter 
Najbliži prelet Jupitera dogodio se 9. septembra 1979. Voyager je otkrio nekoliko prstena oko Jupitera.

 Saturn 
mini|Voyager 2, Saturn s udaljenosti od 21 miliona kilometara|311x311piksel
Najbliži prilaz Saturnu dogodio se 25. augusta 1981.

Dok je bio iza Saturna (gledano sa Zemlje), Voyager 2 je ispitao Saturnovu gornju atmosferu sa svojim radarom da izmjeri temperaturu i profil gustoće. Voyager 2 je otkrio da na najvišim nivoima (7 kPa) Saturnova temperatura je bila 70 kelvina, dok je na najdubljim izmjerenim nivoima (120 kPa) temperatura se popela na 143 kelvina. Sjeverni pol je, prema mjerenjima, bio 10 Kelvina hladniji iako to može biti rezultat sezonskih promjena.

Nakon preleta Saturna, platforma sa kamerom na Voyageru 2 se zakočila ugrožavajući nastavak misije prema Uranu i Neptunu. Srećom, posada na zemlji je uspjela ispraviti problem i poslala sondu prema Uranu.

 Uran 
desno|mini|Voyager 2, slika Urana na udaljenosti od 9 miliona kilometara|179x179piksel
Najbliži prilaz Uranu bio je u 24. januara 1986.

Voyager 2 je otkrio 10 prije nepoznatih Uranovih mjeseca, proučio planetnu jedinstvenu atmosferu (izazvanu njegovim osnim pomakom od 97,77°) i proučio je Uranove prstenove.  Otkrio je da Uranov mjesec Miranda ima zanimljiv reljef. Njena površina je, kao nigdje u Sunčevom sustavu, složena mješavina različitih tipova terena. Jedni do drugih nalaze se doline, litice, pukotine, krateri, terase i kanjoni.

 Neptun 
mini|Voyager 2, slika Neptuna na udaljenosti od 7 miliona kilometara|169x169piksel
Najbliži prilaz Neptunu dogodio se 25. augusta 1989. Budući da je ovo bila zadnja velika planeta koju je Voyager mogao posjetiti odlučeno je da će Voyager napraviti bliski prilaz mjeseca Tritona, bez obzira na posljedice za putanju, koje je i Voyager 1 osjetio preletom Saturnovog mjeseca Titana. To je bila mudra odluka jer se pokazalo da Triton ima fascinantnu površinu. Sonda je također otkrila Veliku tamnu tačku, koja je od tada nestala prema Hubbleovom teleskopu. Prvobitno se mislilo da je to veliki oblak, ali je kasnije zaključeno da je to rupa u oblacima.

 Izlaz iz sunčevog sistema 

Budući da mu je planetarna misija gotova, Voyager 2 se sada opisuje kao sonda na međuprostornoj misiji, koju NASA koristi da sazna kakav je Sunčev sistem izvan heliosfere. Voyager 2 je izašao iz heliosfere 10. decembra 2018.  

Prema podacima od 22. maja 2008. Voyager 2 je na udaljenosti od 85.9 AJ od sunca i izlazi iz Sunčevog sistema brzinom od 3,3 AJ godišnje (oko 15,5 km/s). 

Od Voyagera 2 se očekuje da će nastaviti slati podatke negdje do 2030-ih.

 Također pogledajte 
 New Horizons
 Pioneer 10
 Pioneer 11
 Voyager 1

 Reference 

 Vanjski linkovi 

 https://science.nasa.gov/mission/voyager/frequently-asked-questions/

Kategorija:Svemirske letjelice
Kategorija:NASA
Kategorija:Istraživanje Sunčevog sistema
Kategorija:Jupiter
Kategorija:Saturn
Kategorija:Uran
Kategorija:Neptun
Kategorija:Svemirski letovi u 1977.
Kategorija:1977. u Sjedinjenim Američkim Državama